钦定古今图书集成/明伦汇编/官常典/第292卷 > 赵子㴋
## 钦定古今图书集成/明伦汇编/官常典/第292卷 > 赵子㴋

按《宋史》本传：“子㴋，字清卿，秦康惠王后，孝靖公令奥
之子也。七岁而孤，家贫力学。登宣和中进士第，调真
州刑曹。掾与守争狱，事解官去，改衢州推官。胡唐老
奇其才，任之。属时多故，子㴋佐唐老缮完城具。苗、刘
兵至城下，不能攻。以功进一秩，累官吏部郎中。求补
外，迁户部郎中，总领江淮军马钱粮。诸司馈礼，月以”
千缗，悉归之公帑。除直秘阁、两淮转运副使。朝廷遣
人检沙田、芦场，欲概增租额，子㴋以承买异冒占，力
止之。时议者言田之并太湖者被水患，宜分道诸浦
注之江。诏子㴋往案视。还言：“太湖当数州巨浸，岂松
江一川所能独泄。昔人于常熟北开浦二十四以达
大江，又开浦十于昆山东南以入海，今皆湮塞，宜加
疏浚。”从之。遂浚常熟东栅至雉浦入于泾谷。又疏凿
福山塘，至尚市桥，北注大江，分杀其势，水患用息。明

妾者。诏权户部侍郎，升华文阁待制，复知临安府，调
三衙卒，修筑都城，不扰而办。金主亮渝盟，子㴋献助
军钱十五万缗，特迁一秩。帝幸建康，充行宫留守参
谋官。扈跸还，复知临安府。金人来议和，子㴋谓事情
叵测，宜以军礼待之。孝宗嗣位，志图恢复，子㴋练兵，
习为鹅鹳鱼丽阵，上观于便殿，嘉之，赐金带。擢敷文
阁直学士，移知明州、沿海制置使。台谏王十朋、王大
宝抗疏留之。帝曰：“朕委以防海，行召还矣。”初，海寇以
赂通郡胥吏，吏反为之用，匿其踪迹，贼遂大炽，商舶
不通。子㴋以礼延土豪，俾率郡胥分道入海，告之曰：
“用命者有厚赏，不则杀无贷。”胥众震恐，争指贼处，悉
禽获。凡豪猾为贼囊橐者，穷治之，海道遂平。升龙图
阁直学士、知福州。岁饥，告籴旁郡，米价顿平，民赖以
济。进龙图阁学士，移知泉州。“吏有掠民女为妾者，其
妻妒悍，杀而磔之，贮以缶，抵其兄兴化掾安廨中。妾
父诣郡诉，吏不决，子㴋访知状，亟遣人往兴化，果得
缶以归，狱遂决。”其发擿概类此。乾道二年，卒于官，年
六十六。